**Публицистичен стил** 

1. Общуването в медийната сфера:


Общуването в масовата комуникация е официално.

Протича посредством медиите – вестници, списания, телевизия, радио, интернет сайтове.

Осъществява се чрез писмени или устни текстове в различни медийни жанрове – информационна бележка, репортаж, интервю, статия и др.

1. Особености на общуването във и чрез медиите:

* Публицистиката е вид обществено-политическа дейност, при която с помощта на словото се цели да бъде съобщена актуална информация от различни области на обществения живот, като се въздейства върху нагласите на обществото; функционалният стил, в който са създадени такива текстове, се нарича публицистичен стил.
* Основната цел на публицистичните текстове е да информират за актуален проблем или събитие, да въздействат на читателя или слушателя, да подтикват към действие; затова медиите се наричат „четвъртата власт“;
* Участници в общуването са журналисти/репортери, от една страна, и читатели, слушатели, зрители, от друга.

1. Подстилове на публицистичния стил

|  |  |
| --- | --- |
| Подстилове | Типове текст  (медийни жанрове) |
| Информативен | * Монологични: информационна бележка, статия * Диалогични: интервю, дискусия |
| Интерпретативен | * Монологични: коментар, редакторска бележка, разследващ анализ, персонална колонка * Диалогични: диспут, дебати |
| Художествено-публицистичен | * Пътепис, фейлетон, есе |

1. Текстовете в публицистичния стил се отличават с:





1. Специфични езикови особености(стилово маркирани белези):

|  |  |
| --- | --- |
| Фонетични особености | Проявяват се в устните медийни текстове и са свързани с:   * Логическото ударение, интонацията, паузите в потока на речта; * Позата, мимиките, и жестовете на говорещия; * Целенасочено търсене на засилена честота на определени гласни или съгласни в потока на речта, чрез което се постига експресивен ефект. |
| Лексикални особености | * Думи и изрази от обществено-политическата лексика: политика, общество, прогрес; * Съществителни имена термини с наставки **– ация, -ция, -ист, - изъм:** организация, революция, акция, фракция, плирализъм, лейбърист; * Същ. имена и образувани от тях прилагателни имена с представки от чужд произход, като **анти-, нео-, псевдо-, евро**-: антиглобализъм, неореализъм, псевдокултура, европари, европроекти; * Сложни думи: социално-битов, обществено-политически; * Абревиатури – съкращения по първа буква на съставни именни названия: ЕС, МОН, ДАНС; * Думи и изрази, принадлежащи към емоционално-оценъчната лексика, за предизвикване на положителни нагласи: конструктивен, доверие, инициатива, мобилизирам, призив, реформа, промяна; * Думи и изрази, принадлежащи към емоционално-оценъчната лексика, за предизвикване на отрицателни нагласи: измама, деструктивен, колапс, рестрикция, напрежение, провокация, разруха; * Клиширани словосъчетания: политическа воля, политически субект, гаранции за сигурност, терористичен акт, хуманитарна помощ, превантивни мерки; * Разговорни думи и изрази с цел постигане на по-голяма експресивност: *хващам, набивам канчето, издъня, следя под лупа, ченге, изпея и т.н.* |
| Морфологични особености | * Глаголни форми за сегашно време, минало свършено и бъдеще време; * Глаголни форми за преизказване; * Форми за 3л.,ед.ч. и мн.ч. и за 1л., мн.ч. на глаголите; * Глаголи в страдателен залог; * Деепричастия   С цел авторът да подчертае, че не поема отговорност за достоверността на това, което съобщава. |
| Синтактични особености | * Присъщи на неутралното изразяване: съобщителни изречения, прости разширени изречения, еднородни части, обособени части, безлични изречения, всички видове сложни изречения, прав словоред; * Присъщи за експресивното изразяване: възклицателни, подбудителни, въпросителни изречения; вметнати думи и изрази, обръщения, непълни изречения, безглаголни изречения, пряка реч, цитати, реторични въпроси, различни стилистични тропи и фигури; обърнат словоред |